DOI: 10.5279/dk-sa-dda-27559
title: Sammenhænge mellem sedation, delerium og posttraumatisk stresssyndrom som følge af indlæggelse på intensivafdeling, 2010-2011
title: Correlations between sedation, delirium and post-traumatic stress disorder as a result of hospitalization in the intensive care unit, 2010-2011

description: På somatiske sygehuse har interessen for patienters psykiske velbefindende traditionelt ikke fyldt ret meget. Af naturlige årsager har patienternes fysiske overlevelse højeste prioritet, især i de akutte og intensive afsnit. Ca. 40 % af patienterne på danske intensiv terapiafsnit (ITA) udvikler imidlertid delirium under indlæggelsen, og delirium er dermed det hyppigst forekommende psykiatriske syndrom i det somatiske sundhedsvæsen. Trods et stigende antal internationale publikationer  om emnet er der i Danmark kun ringe fokus på intensiv delirium. Imidlertid tyder forskning på, at der ud over fysiske følger efter kritisk sygdom og behandling på ITA kan være invaliderende psykiske følger. En del patienter bliver udskrevet med nedsat livskvalitet og posttraumatisk-stresssyndrom (PTSD). Sedation under indlæggelsen synes at være en bidragende faktor til udviklingen disse alvorlige følgetilstande. Imidlertid er disse studier udført i lande, bl.a. USA og Tyskland, hvor fysisk fiksering er udbredt i troen på at det medfører færre (fysiske) komplikationer. Imidlertid er der betydelig øget incidens af delirium og af PTSD, når patienter fikseres rutinemæssigt. Da fysisk fiksering stort set ikke anvendes på de danske intensivafsnit, kan vi ikke umiddelbart overføre udenlandske opgørelser vedr. delirium og PTSD til danske forhold. Det er derfor klinisk relevant at undersøge udskrevne intensivpatienters livskvalitet i Danmark. Studier fra almene sengeafsnit viser, at ældre udskrevne patienter har dårligere livskvalitet end baggrundsbefolkningen, og i endnu mere udtalt grad hvis de har haft delirium under indlæggelsen. Ud over mulige forbedringer for den enkelte patient, vil en afdækning af området kunne give nyttige informationer om, hvordan delirium og følgetilstande heraf  vil kunne forebygges eller elimineres.
description: Formålet med denne undersøgelse er at afdække om sedationsbehandling til intensivpatienter udløser delirium. Ligeledes undersøges om delirium udløser posttraumatisk-stress-syndrom efter udskrivelsen fra sygehuset. Studiet forventes at kunne bidrage med viden i forhold til behandling og rehabilitering af tidligere intensive patienter.
      
      Hypoteser:
      
      1. Patienter, der sederes minimalt, husker bedre opholdet på ITA og oplever færre episoder med delirium på ITA
      
      2. Patienterne har større risiko for at udvikle PTSD efter udskrivelsen, hvis de har oplevet delirium under indlæggelsen på ITA
      
      3. Patienter, der har oplevet delirium på ITA, har nedsat helbredsrelateret livskvalitet efter udskrivelsen sammenlignet med patienter uden delirium
description: The purpose of this study is to determine whether sedation of people in intensive care triggers delirium.
      
      Furthermore the study examined whether delirium triggers post-traumatic stress disorder after the discharge from the hospital. The study is expected to contribute with knowledge in relation to the treatment and rehabilitation of former intensive care unit patients.
    
            Hypotheses:
            
      1. Patients that are minimal sedated, remembers their stay at ITA better and experience fewer episodes of delirium in the ITA
      
      2.The patients have a higher risk of developing PTSD after discharge if they have experienced delirium during hospitalization in the ITA
      
      3.Patients who experienced delirium in the ITA, has reduced health-related quality of life after discharge compared to patients without    delirium